# Oprettelse af Årre Børnecenter

|  |  |
| --- | --- |
| Dok.nr.: | 14547 |
| Sagsid.: | 17/7601 |
| Initialer: | bboe |
| **Åben sag** | |

### Sagsfremstilling

Af forligsteksten ’Skoler og dagtilbud for alle’ fremgår det, at Årre tilbydes at blive børnecenter med selvstændig ledelse fra skoleåret 2018/19 idet tildelingen til ledelse i børnecentret vil være den samme som tildelingen til ledelse i børnebyerne.

Et flertal i bestyrelsen i Dagtilbud Øst ønsker Årre Børnehave som en del af dagtilbudsklynge Øst.

2 af forældrerepræsentanterne fra Årre Børnehave i Dagtilbuddet Øst’s bestyrelse ønsker dog et børnecenter.

Bestyrelsen i Årre Skole valgte at takke ja til tilbuddet om at blive børnecenter, dog indledningsvis under forudsætning af øget tildeling til ledelse.

Ønsket om øget tildeling til ledelse blev ikke imødekommet, da rammen som beskrevet i ’Skoler og dagtilbud for alle’ ligger fast. Dog kan eventuelle øgede opstartsudgifter til Årre Børnecenter finansieres inden for egen ramme dvs. f.eks. af overførsler.

Det fremgår af tilbagemeldingerne, at der er mange parametre tilknyttet opstarten af et børnecenter.

Bestyrelsen i Årre Skole har i den endelige stillingtagen tilkendegivet, at Årre med virkning fra starten af skoleåret 2018/19 ønsker at opstarte Årre Børnecenter

Det vurderes på baggrund af tilbagemeldingerne, at der lokalt i Årre er overvejende opbakning til etablering af Årre Børnecenter fra skoleåret 2018/19, hvor eventuelle øgede opstartsudgifter finansieres inden for egen ramme dvs. f.eks. af overførsler.

I tilfælde af at udvalget beslutter at etablere et Årre Børnecenter fra skoleåret 2018/19 vil relevante parter fra Årre efter sommerferien 2017 blive indkaldt til planlægningsmøde vedr. etablering af Årre Børnecenter, så vi kan få dannet det bedst mulige grundlag for opstart af Årre Børnecenter.

I mødet deltager bl.a. direktøren og udvalgsformanden.

Hvis der ikke oprettes børnecenter i Årre vil Årre Børnehave tilknyttes Dagtilbudsklynge Øst og Årre Skole vil være filialskole til Agerbæk Skole, jfr. forligsteksten.

### Retsgrundlag

Folkeskoleloven og dagtilbudsloven

### Økonomi

Eventuelle øgede opstartsudgifter til Årre Børnecenter finansieres inden for egen ramme dvs. f.eks. af overførsler.

### Høring

Ingen

### Bilag:

|  |  |  |  |
| --- | --- | --- | --- |
| 1 | Åben | Årre Børnecenter: Tilbagemelding fra Årre Børnehaves bestyrelse | 100964/17 |
| 2 | Åben | Årre Børnecenter; Tilbagemelding fra Årre Skoles bestyrelse | 100902/17 |
| 3 | Åben | Tilbagemelding fra Årre Skoles bestyrelse vedr. Årre Børnecenter | 104286/17 |
| 4 | Åben | Tilbagemelding fra bestyrelsesformanden i Årre Børnehave | 103256/17 |
| 5 | Åben | Respons fra bestyrelsesmedlem i Dagtilbud Øst vedr. Årre Børnecenter | 103434/17 |
| 6 | Åben | Respons fra personalegruppe i Årre Børnehave vedr. Årre Børnecenter | 103984/17 |

### Anbefaling

Det anbefales,

**at** det drøftes hvorvidt oprettelse af Årre Børnecenter fra skoleåret 2018/19 skal godkendes.

### Beslutning Udvalget for Børn og Undervisning den 29-06-2017

|  |  |
| --- | --- |
| Fraværende: | Ingen |

Oprettelsen af Årre Børnecenter fra skoleåret 2018/19 blev godkendt.